
Definitio 



INoriiialem dicimus respiralionem quando conditio- 
nes absolvantur sequentes, nimirum adsit inlegritas or- 
ganico-dynamica adparatus respiratorii, relatio congrua 
aeris inspirandi cum pulmonum munere, facilis liber- 
que per tubum respiralorium fluidi atmosphaerici in- 
gressus regressusque e ccllulis pulmonalibus. Conditio- 
num harum hac illave deliciente, ponuntur gradus varii 
respirationis plus minusve perturbatae. Quae respira- 
tionis perturbatio eo si perveniat, ut functio pulmona- 
lis omnimode cohibeatur, sanguificatio laeditur praepri- 
mis, scilicet sanguis venosus in arteriosum commutari 
haud potest. Inde quid enascitur? Silente respirationis 
facultale, cordis contractiones arleriarumque ictus, sal- 
tem majorum, illico non inlercipiunlur. Sed quem san- 
guinem adhucdum recipit cor ulteriusque propulsat, 
sanguis est venosus, ipsius enim oxygenatio nullateuus 
lieri potest rcspiratione suppressa. Cito organa omnia 

sanguine hocce obruuntur tanquam stimulo incongruo, 
vitae inimico sensitivae atque irritativae. Systema enim- 
vero quod princcps hujusce stimuli efTectus persentit 
molestos, est systema cerebro-spinale. Idcirco, respi- 
rationis functione intercepta, sensus delentur externi 
internique, motus deficit muscularis, circulationis silent 
phaenomena, functionum omnium sensim sensimque 
evanescunt manifestationes, et asphycticus cadaveris ad 
instar humi procumbit atque rigescit. 

Asphyxiam ergo definimus: conditionem organismi 
illam, quae mortem simulat ob primitivam atque emi- 
nentem respirationis suspensionem. Definitio vero quae 
flueret ab asphyxiae etymologia, videlicet a (absque) 
of u|tc (pulsus) (absque pulsu), impropria foret atque er- 
ronea ad mentem nostram qui theoriam sequimur d. 
Bichat. Differentiam ita ponimus intra illam mortis ap- 
parentis speciem, quae, varia pro causa immediala, mox 
syncopis nomine proprius insignitur, mox apoplexia 
nuncupatur. 

Divisio 

Adtentionem si convertamus ad causas quae asphy- 
xiam induccre valent, quamplurimae occurrunt. Quum 
vero causae hujuscemodi omnes eo tendant ut respira- 

tionis functionem uiagis minusve praepediant atque co- 
hibeant, tot statuimus asphyxiarum species quot adsunt 
modi praecipui quibus rcspiratio potest intercipi, sunt- 
que sequentes: nimirum, aer inspirandus vel aer non 
est atmosphaerieus, vel aer atmosphaericus deficit, vel 
aeris ejusdem ingressum ad pulmones prohibent causae 
nonnullae tubum respiralorium laedentes vel et pulmo- 
nes ipsos adficientes. Ad triplices hosce modos referri 
possunt omnes asphyxiae hucusque notae. Quae vero 
passim occurrunt describendae, sunl: asphyxia ab aere 
mephitico inducta^ asphyxia per submersionenij asphy- 
xia strangulatorumj asphyxia per congelationem 3 <w- 
phyxia per fulgurationem inducta. 

Phaenomena 

Definitione atque divisione traditis, nostri nunc erit 
illam phaenomenorum exponere seriem quamasphytica 
praebent individua. 

Qualicunque ex causa respirationis functione suspen- 
sa, sensus quidam exoritur anxietatis atque angoris, 
qui sensus citissime permolestus evadit, intolerandus. 
Eo vero tempore quo asphyxia correpturus tanto vexa- 
tur angore, atque suspiriis oscitationibus aliisque co- 
natubus multimodis aerem nititur inspirare atque con- 

vellitur Jam jam phaenomena rainilantur longediversa, 
gravissima. Ingruunt vertigines. gravescit caput: facies, 
labia, membranae mucosae. nec raro culanea superficies 
fere nniversa colore perlingitur lividescenli. Sensuum 
functiones tura cxlernorum lum internorum paullalim 
deficiunt, atque inlellectus animique cessant facultales. 
Eodcra paene tempore contractiones extinguuntur mu- 
sculorum, humique procumbit asphyxia qui corripitur. 
Quae functiones organicae adhucdum supersunt, vide- 
licet Ienta circulatio atque functiones nutritionis, paul- 
latim et ipsae intercipiuntur eo quidem ordine ut, cir- 
culatione praeprimis supprcssa, secretiones evanescant 
deinceps, nutritio hinc sileat, postremaque deleatur ca- 
loriOcatio. Asphycticum tunc temporis individuum, abs- 
que sensu, absque molu, absque calore, potius quara 
vitae. latitanlis imaginera praesefert morlis, in hanc- 
que reapse incidisse dicimus putrefactione tanlumraodo 
immincnle, evoluta . Signa enim certa exteriora quae 
mortera corporis apparentem a vera adhucdum discri- 
minantur, aeterne latebunt fortasse. 

Quae vero descripsimus phaenomena, neque constan- 
tia in singulis animadvcrtuntur asphyxiae speciebus, 
neque eundem intensitatis gradum semper assequuntur. 
Meminisse sufficiet respiralionis suspensionem quasi su- 
bitaneam atquc completam phaenomena evolvere mi- 

nus intcnsa. intensiora e contra atque numerosiora quae 
gradatim intercipitur. Quae individua corripiuntur a- 
sphyxia per fulmen inducta vel per congelationem, sen- 
sum anxietalis experiuntur longe leviorem atque bre- 
viorem relate ad illos, diuturno vexatos angore, qui 
lentae suflfbcationi subjiciuntur atque strangulationi. 

Diagnosis 

Perpendendum nunc anne criteria habeantur indu- 
bia quae discriminari valeant apparentem a vera cor- 
poris morte. 

Quae criteria mortis verae trahi queunt ex defectu 
sensuum tum externorum tum internorum, quae ex de- 
ficientia motuum muscularium, quae ex circulationis 
quaeque ex respirationis silentio, sunt criteria haud 
certa. Et re quidem vera, nullus cordis motus, nullus 
sensus, frigus marmoreum, vultus pallescens, nullus ha- 
litus, nulla vox, nullus pectoris molus, musculi paraly- 
tici, palpebrae apertae, pupilla ampla, os hians, sunt 
phaenomena quae non sempcr denolare valent verum 
corporis obitum, namque asphyclica individua pluries 
hujuscemodi praebent phaenomena. Anne fortasse ilia 
experimenta, quibuscum eruitur, quod speculum ad os 
delatum minime offuscatur, quod flamma ad nares ad- 

mola haud oscillat, quod poculum aqua repletum pe- 
ctus insuper positum haud tremulat; anne. inquam, 
haecce experimenta aliaque similia sistunt criteria omni- 
mode fide digna? Minime quidem. Silentibus enim vi- 
tam manifestantibus phaenomenis, si quae adhuc revi- 
viscendi supcrest facultas, haec imis latescit organismi 
latebris} ila quidem latescit ut incitabilitatis polestas 
haud dcleta, tamen persaepe omnia eludat auxilia quae 
ad ipsam revocandam in usum trahuntur. Idcirco quod 
unicum saepissime, quod semper tutissimum sistit dis- 
crimen inter asphyxiam et veram corporis mortem, 
putrefactionis est phaenomenon. Quapropler concludi- 
mus : individua asphyctica esse retinenda vitae capacia 
quousque non evolvantur signa putrefactionis. 

Prognosis 

Quoad prognosim asphycticorum, generatim concc- 
ditur reservata. Attamen causarum varietas, harum in- 
tensitas atque perduratio, nec non influxus plus minus- 
ve organismo humano inimicus, individui ipsius aetas 
praecipue, temperies, constitutio: haecce omnia aliaque 
hujusmodi,tot sistunt gradus prognoseos magis minusve 
infaustae. Actum est paene semper de iilo individuo 
quod asphyxia corripitur fulminea; aclum fere semper 

de ilio quod submersionem sustulit horae quadrante 
transacto. 

Quibus adnotatis, ad exposilionem devenimus lae- 
sionum anatomicarum. 

Signa cadaverica 

In casibus plerisque cadavera asphycticorum calent 
tempore praelongo. Integumenta corporis fere omnia 
lividescunt, facies praeprimis quae colore pertingitur 
livido-nigrescenti, et labia atquc membranae mucosae 
quae tumefiunt aliquantisper. Quoad syslema sanguife- 
rum, adnotatur, quod systema capillare universum con- 
geritur sanguine nigro-fluidescenti, omniaque organo- 
rum parenchymata hocce fluido replentur, praesertim 
hepar, lien, renes, pulmones: quem sanguinem nigro- 
fluidescentem continet magna in copia systema vascu- 
lare nigrum, videlicet parenchyma pulmonum, dexter 
cordis ventriculus atque systema venosum \ dum per- 
peram vel vacuum omnino conspicitur, vel minimam 
sanguinis quantitatem continet systema vasculare ru- 
brum, idest venae pulmonales, sinister cordis ventri- 
culus atque systema arteriosum. 

Hae vero laesiones anatomicae haud semper eaedem 
inveniuntur, neque eundem ostendunt gradum intensi- 

(atis. Ita in asphyxia quae corripit modo, ut ajunt, su- 
bitaneo, facies atque cutis omniaque organa sanguinem 
non referunt adeo congestum, hicque sanguis non coa- 
cervatur tam exclusive in systemate vasculari nigro. 

Quaenam porro laesiones peculiares praebeant ca- 
davera asphycticorum juxta varias asphyxiae species, 
hic exponendi neque locus neque tempus. 

Cura 

Asphyxiam inducit, jam diximus, primitiva atque 
eminens respirationis suspensio. Suspensionis autem 
hujuscemodi causa si talis extat quae amoveri possit, 
illico amovenda. Cohibentne respirationis functionem 
cingula collo adplicita? solvantur, secentur. Vetant ae- 
ris inspirationem obstacula quae nares, quae os, quae 
laryngis aditum obcludant, fastidiant? idoneis extra- 
hantur auxiliis. Indicatio haecce therapeutica est sem- 
per princeps similibus in casibus. 

Si porro respirationis adparatus in munere suo prae- 
pediatur quin ulla adsit causa mechanica, omnia subsi- 
dia therapeutica eo praecipue dirigi debent ut revoce- 
tur functio pulmonalis. Theoriam enim ci. Bichat am- 
plectentes, causam proximam mortis apparentis poni- 
mus semper in praepeditam sanguinis oxygenationem. 

Auxilia quamplurima proposita fuere ad respiralio- 
nem revocandam. Quorum alia mediala nuncupari pos- 
sunt, alia immediata. Referuntur ad mediata omnia illa 
quae sensibilitatem primilus adgrediunlur, quae irrita- 
bilitatem, nec non illa quae caloris externi admolio- 
nem respiciunt. Ad auxilia porro immediata pertinet 
insufflatio pulmonalis. 

Indicationes therapeulicae hae sunt generales^ quas 
vero peculiares sibi vult singula asphyxiae species, 
quamplurimae enumerantur. Attamen ut limites nobis 
jussos expleamus, nunc specialius exponebiinus indica- 
tiones atque subsidia quibus egent individua correpta 
asphyxia per submersionem. 

Prima indicatio curativa atque pharmacon primum in 
asphycticis submersis, est calor externus qui asphycti- 
co corpori adplicatur vel panni calefacti, vel cineris 
ope, vel lagenae aqua calida repletae, quaeque in axil- 
lis ponitur et ad femora. Indicationem secundam sistit 
frictio moderata, cujus ope calor promovetur atque vita 
latens in submersis. Frictio hujusraodi perficitur vel a 
manu bominis robusta, vel a manu panno tecta, ea qui- 
dem methodo ut ab extremitatibus inferioribus trun- 
cum versus adscendalur atque superas extremitates. In- 
dicatio tertia absolvitur remediis quae prospiciunt aeris 
adplicationem. Haec adplicatio fit mox hominis sani ope, 

qui labiis suis labia contiugit submersi, dum tempore 
eodem ejus nares obcludit propriis manibus: mox ve- 
ro ope cannulae in tracheam ductae. Haec methodus 
quamvis aerem ab homine expiratum, indeque haud 
purum,in cavum pectoris immiltat,attamen asphyclicos 
quamplures resuscitare valuit. At contingit persaepe ut 
auxilia hujusmodi frustanea evadant. Folicem simpli- 
cem in usum tum trahimus, ejusque ope acrem purum 
inflamus vel per os, vel per nares, cavitate una alte- 
rave clausa; quam inllationem alternamus cum frictio- 
ne moderata ad peclus. Commendatur quoque folix ab 
Hunter inventa et a Configliachio modificata. Si aer 
atmosphaericus respirationem revocare minime valeat, 
oxygenium polest adhiberi, cauta sed manu. Quartam 
indicationera explent stirauli ad sensus externos^ oculis 
lux major, sonus fortior auribus, spiritus aramoniaca- 
lis naribus^ artubus frictio olei canphorati unguenta- 
que ammoniacalia, urticatio nonnunquam. Ubi vero au- 
xilia hujusmodi optatum scopum haud consequantur. 
adtentio dirigenda est ad tubum intestinalem. Subsidia 
sunt longe efticaciora quae depromuntur ex aenemati- 
bus canphoratis cum tabaci mixtione vel ex tabaci fu- 
mo: substantiae aromaticae, nec non vinum optimum 
quae ventriculo ingeruntur. Interdum neque pharraaca 
hujusmodi sufficiunl: tunc non su|>erest nisi electrici- 

las, quae ita admovelur ut ductus unus sit inter ler- 
tiam et quartam costam thoracis dexteri, alter sexlani 
inler et septimam sinistri, et sic pila electrica imme- 
diate agit in cor. Galvanismus aulem admovetur ita, ut 
polus unus sit in ore, alter in ano. Vita si adest, tre- 
mores ab initio, inde convulsiones, corporis motus dein- 
ceps, vitaque postremum exurgit. Paulo post in somnum 
tranquillum incidit asphyclicus, donec sponte excitatus 
nullum accusat incommodum. Alii e contra post exci- 
tationem, dolorem artuum, gravem cephaleam, sitim, 
dispnoeam, cordis palpitationem et pulsus frequentes 
atque concitatos patiuntur: quae omnia circulum san- 
guinis denotant alteratum. Tunc indicatio est summa 
cum corporis tum spiritus quies, et rcgimen antiphlo- 
gislicum modo energicum, modo raite. Ubi vero con- 
gestionis signa immineant, vel apoplexiam velperipneu- 
moniam minitentur, indicantur sanguinis depletiones 
locales ct gcncrales. Interdum veniunt excitanda nausea 
atque vomitus cum aqua tepidula, cum tartaro stibiato, 
atque siniilibus: attamen cavendum est a fortioribus 
emeticis ex eo quod congestiones ad pulmones et ce- 
rebrum inducere valent. 

Haecce omnia, quae asphycticos submersos proprius 
spectant, deprompsimus ex Inslilutoris noslri , Clinici 
clarissimi, praelectionibus. 

THESES DEFENDENDAE 



L 



Fons vilae, foraes morborum quandoque, sanguis. 

n. 

Adsunt venena quae mortem inducunt absque altera- 
tione organica sat patenti. 



In asphyxia circulatio sanguinis illico non intercipilur. 



Quae symptomata morborum observabat, lapillo inci- 
debat fere divino*, quae vero praecepta theorico-pra- 
ctica inde eruebat, calamo humano conscribebat , 
Hippocrates. 



Hinc: auctoritas Hippocratis in praxi, gravissima^ in 
theoria, minoris aestimanda. 

VI. 

Febrium gastricarum dialhesis hypersthenica devinci- 
tur frequenlissime. 



III. 



IV. 



V. 




. * 
». 

